বাহাউদ্দিন জাকারিয়ার মাজার
বাহাউদ্দিন জাকারিয়ার মাজার (উর্দু: بہاؤ الدین زکریا درگاہ‎‎) হলো পাকিস্তানের পাঞ্জাব প্রদেশের মুলতান শহরে অবস্থিত ১৩শ শতাব্দীর একটি মাজার। স্থাপনাটি সুফিবাদের সোহরাওয়ার্দিয়া ধারার প্রবর্তক মুসলিম সাধক বাহাউদ্দিন জাকারিয়ার সম্মানে নির্মিত। একে দক্ষিণ পাঞ্জাবের সবচেয়ে গুরুত্বপূর্ণ মাজারগুলোর অন্যতম বলে মনে করা হয়। এটিকে মুলতানের নিজস্ব স্থাপত্যরীতির আদিরূপ হিসেবে গণ্য করা হয়।